
	  IZVJEŠĆE O PROVEDENOM SAVJETOVANJU
 SA ZAINTERESIRANOM JAVNOŠĆU

	Naziv akta/dokumenta za koji je provedeno savjetovanje:
	Prijedlog Odluke o izmjenama i dopunama Odluke o komunalnom redu 

	Naziv tijela nadležnog za izradu nacrta / provedbu savjetovanja
	Grad Dubrovnik, Upravni odjel za komunalne djelatnosti, promet, more i mjesnu samoupravu

	Cilj i glavne teme savjetovanja
	Cilj savjetovanja je uključivanje zainteresirane javnosti te dobivanje povratnih informacija na predložene odredbe prijedloga Odluke o izmjenama o dopunama Odluke o komunalnom redu

	Objava dokumenta za savjetovanje

	Poveznica na objavljeno savjetovanje
https://www.dubrovnik.hr/savjetovanje-s-javnoscu

	
Razdoblje provedbe savjetovanja
	12. siječnja 2026. – 11. veljače 2026.

	
Pregled osnovnih pokazatelja uključenosti savjetovanja s javnošću

	
U postupku javnog savjetovanja zaprimljeno je ukupno 10 prijedloga, odnosno načelnih mišljenja. Prema strukturi sudionika, u savjetovanju je sudjelovalo 9 fizičkih osoba i 1 pravna osoba.




	Redni broj
	Naziv dionika (pojedinac, organizacija, institucija)

	Članak na koji se odnosi prijedlog/mišljenje/ primjedba, te načelni prijedlog/
Mišljenje/ primjedba na nacrt Odluke
	Tekst primjedbe/prijedloga

	Prihvaćanje/ neprihvaćanje primjedbe ili prijedloga


	1.
	Tomislav Margaretić
Građanin – fizička osoba (pojedinac)

	Prijedlozi se odnose na članke 4. i 5. Prijedloga Odluke, kojima se dopunjuju i dodaju članci 26., 26.a i 26.b. koji su detaljno pojašnjeni slijedećom stavkom.

	1. Ovim putem iznosim primjedbu na članak 4. Prijedloga odluke o izmjenama i dopunama odluke o komunalnom redu Grada Dubrovnika kojim se u Odluci u članku 26., iza stavka 2. dodaju stavci kojim se predviđa da se odobrenje za pokretne naprave koji se mogu  postavljati na površinama u privatnom vlasništvu daje na rok od 6 mjeseci, s mogućnošću obnavljanja. Smatram da je ovo neosnovano kratko, posebno u usporedbi s Odlukom o zakupu javnih površina Grada Dubrovnika (Službeni glasnik 26/24), članak 23., gdje se odobrenje za zakup javnih površina za kioske u kojima se prodaju prehrambeni i neprehrambeni proizvodi te pružaju jednostavne ugostiteljske usluge članak 5. stavak 1. daje na rok do 5 godina. Predlažem da se i odobrenje za privatno zemljište uskladi s tim pravilima, kako bi podnositelji zahtjeva imali razuman rok i pravnu sigurnost, uz mogućnost obnavljanja.
2. Primjedba na članak 26.a Prijedloga odluke o najvećoj dopuštenoj površini pokretnih naprava
Članak 26.a propisuje da najveća dozvoljena površina pokretnih naprava iznosi 12 m². Smatram da je ovaj limit neadekvatan i nerazmjeran u usporedbi s praksom za kioske na javnim površinama, budući da Odluka o zakupu javnih površina Grada Dubrovnika, članak 6., propisuje da kiosci mogu imati površinu do 15 m².
Također, s obzirom na ponudu pokretnih vozila na hrvatskom tržištu, većina standardnih prikolica i pokretnih objekata namijenjenih ugostiteljstvu i prodaji proizvoda ima površinu od 12–15 m², pa trenutačni limit od 12 m² praktično ograničava mogućnosti podnositelja zahtjeva i ne odgovara tržišnim standardima. Navodim web stranicu hrvatskog proizvođača na kojoj su nevedene dimenzije pokretnih vozila http://apparis.hr/mobilne-prikolice/
Predlažem da se članak 26.a uskladi s člankom 6. Odluke o zakupu javnih površina te tržišnim standardima, tako da najveća dopuštena površina pokretnih objekata iznosi 15 m², čime se postiže proporcionalnost i praktična provedivost.
3. Primjedba na članak 26.b Prijedloga odluke o izmjenama i dopunama odluke o komunalnom redu Grada Dubrovnika. Smatram da trenutna odredba predstavlja proceduralnu prepreku jer zahtijeva:
· Rješenje nadležnog ureda županije o ispunjavanju minimalnih tehničkih uvjeta i općih sanitarnih i zdravstvenih uvjeta prije izdavanja suglasnosti lokalne samouprave. 
Napominjem da Zakon o ugostiteljskoj djelatnosti (Narodne novine broj: 85/15, 121/16, 99/18, 25/19, 98/19, 32/20, 42/20, 126/21, 152/24) članak 14. stavak 1., propisuje da se na privatnom zemljištu ugostiteljski objekti u nepokretnom ili priključnom vozilu mogu postaviti samo uz prethodno odobrenje lokalne samouprave. Stoga nadležni ured županije ne može provjeriti minimalne tehničke uvjete prije izdavanja suglasnosti, čime je praktično onemogućen podnositelj zahtjeva da ispuni sve zakonom propisane uvjete.
· Opis priključka na elektromrežu i atest elektroinstalacija, koji se u praksi već razrađuje kroz postupak ispunjavanja minimalnih tehničkih uvjeta, pa njegovo zasebno traženje u zahtjevu predstavlja sukob s procedurom jer se navedeno mora zadovoljiti kroz minimalne tehničke uvjete.
Stoga predlažem da se odredba članka 26.b prilagodi odnosno da se izbriše traženje rješenja nadležnog ureda županije o ispunjavanju minimalnih tehničkih uvjeta i općih sanitarnih i zdravstvenih uvjeta, te opis priključka na elektromrežu i atest elektroinstalacija. Na taj način procedura bi bila jasna, zakonita i provediva, a podnositelji zahtjeva ne bi bili pravno i praktično onemogućeni.

	
Budući da će se, u pokretnim napravama, a koje se postavljaju na otvorenoj površini u privatnom vlasništvu, djelatnost trgovine ili ugostiteljstva obavljati sezonski, predložen je kraći rok odobrenja s mogućnošću produljenja. Mijenja se rok trajanja odobrenja na 1 godinu. Ne prihvaća se prijedlog duži od 1 godine trajanja.

Površina pokretnih naprava nije definirana zakonskim propisima, pa je stavljena površina od 12m2. Prema mišljenju ministarstva nadležnog za poslove prostornog uređenja i gradnju, za postavljanje  kioska i drugih montažnih objekata na privatnom zemljištu potrebno je ishoditi dozvolu upravnog tijela nadležnog za poslove izdavanja i provedbu dokumenata prostornog uređenja.

Prihvaća se prijedlog i izostavlja se podstavak 2. članka 26.b Prijedloga Odluke o izmjenama i dopunama Odluke o komunalnom redu.
Kako za postavljanje pokretnih naprava na privatne parcele nije potreban nikakav akt za gradnju, opis priključenja na infrastrukturu (elektromrežu) je neophodan preduvjet. 


	2.
	Teo Putica
Građanin 
Građanin – fizička osoba (pojedinac)
	Prijedlozi se odnose na članke 4. i 5. Prijedloga Odluke, kojima se dopunjuju i dodaju članci 26., 26.a i 26.b. Odluke o komunalnom redu Grada Dubrovnika
	· U članku 4. Prijedloga odluke o izmjenama i dopunama Odluke o komunalnom redu Grada Dubrovnika kojim se u članku 26. iza stavka 2. uvode novi stavci predviđa se da se odobrenje za postavljanje pokretnih naprava na površinama u privatnom vlasništvu izdaje na rok od šest mjeseci, uz mogućnost obnavljanja. Smatram da je tako kratak rok neopravdan, osobito u usporedbi s Odlukom o zakupu javnih površina Grada Dubrovnika (Službeni glasnik 26/24), kojom se za kioske na javnim površinama odobrenja mogu izdavati na razdoblje do pet godina.Nije jasno iz kojih se razloga za korištenje površina u privatnom vlasništvu predviđa znatno kraći rok od onoga koji vrijedi za javne površine, iako je riječ o usporedivim djelatnostima i ulaganjima. Takvo rješenje stvara pravnu nesigurnost za podnositelje zahtjeva i otežava dugoročno planiranje poslovanja.Predlažem da se trajanje odobrenja za privatne površine uskladi s navedenim pravilima.
· Primjedba na članak 26.a Prijedloga odluke o izmjenama i dopunama Odluke o komunalnom redu Grada Dubrovnika. Smjer članka koji propisuje minimalnu površinu katastarske čestice za postavljanje objekta od 200 m² smatram nedovoljno sigurnim i nepraktičnim. Za postavljanje pokretnih ili privremenih objekata preporučujem da se minimalna površina poveća na 500 m², kako bi se osigurala sigurnost prometa i pješačkog kretanja, te sklad s prostornim planovima i komunalnim standardima Grada Dubrovnika.
· Primjedba na članak 26.b Prijedloga odluke o izmjenama i dopunama Odluke o komunalnom redu Grada Dubrovnika. Predložena odredba uvodi neprovedivu proceduru jer zahtijeva rješenje nadležnog ureda županije o ispunjavanju minimalnih tehničkih i sanitarnih uvjeta prije izdavanja suglasnosti lokalne samouprave, što je protivno članku 14. stavku 1. Zakona o ugostiteljskoj djelatnosti prema kojem se ugostiteljski objekti na privatnom zemljištu mogu postavljati isključivo uz prethodno odobrenje lokalne samouprave. Slijedom navedenog, nadležno tijelo županije ne može provesti postupak prije donošenja te suglasnosti.Dodatno, traženje opisa priključka na elektromrežu i atesta elektroinstalacija suvišno je jer se ti uvjeti već utvrđuju u postupku minimalnih tehničkih uvjeta.
Predlažem prilagodbu navedenih prijedloga kako bi postupak bio zakonit i provediv.

	
Budući da će se, u pokretnim napravama, a koje se postavljaju na otvorenoj površini u privatnom vlasništvu, djelatnost trgovine ili ugostiteljstva obavljati sezonski, predložen je kraći rok odobrenja s mogućnošću produljenja. Mijenja se rok trajanja odobrenja na 1 godinu. Ne prihvaća se prijedlog duži od 1 godine trajanja.

Prostorno planskom dokumentacijom nije definirana površina parcele za postavljanje pokretnih vozila. U prijedlogu Odluke o izmjenama i dopunama Odluke o komunalnom redu predložena je površina od 200m2, no prihvaća se povećanje površine na 500m2.
Prihvaća se prijedlog i izostavlja se podstavak 2. članka 26.b Prijedloga Odluke o izmjenama i dopunama Odluke o komunalnom redu.
Kako za postavljanje pokretnih naprava na privatne parcele nije potreban nikakav akt za gradnju, opis priključenja na infrastrukturu (elektromrežu) je neophodan preduvjet. 


	3.
	Anonimno
	Primjedba na članak 4. Odluke o izmjenama i dopunama Odluke o komunalnom redu
	Prijedlog da minimalni broj kvadrata bude 500 m2umjesto 200 m2.
Uvjete izjednačiti sa dodijelom na javnim površinama.
Nije moguće dobiti MTV prije suglasnosti grada Dubrovnika.
Minimalni rok 5 godina kao I na j.površinama grada.
	Prostorno planskom dokumentacijom nije definirana površina parcele za postavljanje pokretnih vozila. U prijedlogu Odluke o izmjenama i dopunama Odluke o komunalnom redu predložena je površina od 200m2, no prihvaća se povećanje površine na 500m2.
Prihvaća se prijedlog i izostavlja se podstavak 2. članka 26.b Prijedloga Odluke o izmjenama i dopunama Odluke o komunalnom redu.
Budući da će se, u pokretnim napravama, a koje se postavljaju na otvorenoj površini u privatnom vlasništvu, djelatnost trgovine ili ugostiteljstva obavljati sezonski, predložen je kraći rok odobrenja s mogućnošću produljenja. Mijenja se rok trajanja odobrenja na 1 godinu. Ne prihvaća se prijedlog duži od 1 godine trajanja.



	4.
	Hrvoje Hladilo
Građanin
	Primjedba na članak 4. i 5. Odluke o izmjenama i dopunama Odluke o komunalnom redu
	Smatram da je prijedlog rađen po starom pravilniku o korištenju javnih površina. U novom su izmjenjene kadrature na više.
Članak 4. i 5. na rok od 6 mj. izmijeniti na 5 godina. Primjedba na članak 26.a min.čestica mora biti barem 500m2. Pokretno vozilo + četiri parkirana auta ne mogu statin na 200m2. 
	Budući da će se, u pokretnim napravama, a koje se postavljaju na otvorenoj površini u privatnom vlasništvu, djelatnost trgovine ili ugostiteljstva obavljati sezonski, predložen je kraći rok odobrenja s mogućnošću produljenja. Mijenja se rok trajanja odobrenja na 1 godinu. Ne prihvaća se prijedlog duži od 1 godine trajanja.

Prostorno planskom dokumentacijom nije definirana površina parcele za postavljanje pokretnih vozila. U prijedlogu Odluke o izmjenama i dopunama Odluke o komunalnom redu predložena je površina od 200m2, no prihvaća se povećanje površine na 500m2.


	5.
	Marko Barišić
Građanin 
	Načelni prijedlog


Primjedba na dio članka 5. Odluke
	Pisano po starom pravilniku o javnim površinama. Osvježiti I dati ista pravila kaon a vanim površinama

Minimalna parcela 600 m2 radi normalnog zaustavljanja vozila.

	Prostorno planskom dokumentacijom nije definirana površina parcele za postavljanje pokretnih vozila. U prijedlogu Odluke o izmjenama i dopunama Odluke o komunalnom redu predložena je površina od 200m2, pa se prihvaća povećanje površine na 500m2.


	6.
	Juraj Kličan
Građanin 
	Načelni prijedlog

Prijedlog na dio članaka 5. Odluke
	Plan je rađen po starom pravilniku o javnim površinama uskladiti s novim.

Dozvola grada prethodi MTU. Broj kvadrata pokr. Vozila sa 12 m2 na 16m2.
	Prihvaća se prijedlog i izostavlja se podstavak 2. članka 26.b Prijedloga Odluke o izmjenama i dopunama Odluke o komunalnom redu.
Površina pokretnih naprava nije definirana zakonskim propisima, pa je stavljena površina od 12m2. Prema mišljenju ministarstva nadležnog za poslove prostornog uređenja i gradnju, za postavljanje  kioska i drugih montažnih objekata na privatnom zemljištu potrebno je ishoditi dozvolu upravnog tijela nadležnog za poslove izdavanja i provedbu dokumenata prostornog uređenja.


	7.
	Paula Barišić
Građanin 
	Načelni prijedlog
	Neprovedivo prvo suglasnost grada pa MTU u županiji.
	Prihvaća se prijedlog i izostavlja se podstavak 2. članka 26.b Prijedloga Odluke o izmjenama i dopunama Odluke o komunalnom redu.


	8.
	Ivica Glunčić
Građanin poduzetnik
	Načelni prijedlog


Primjedba na djelove članka 5. Odluke
	MTU se može dobiti kada imaš dozvolu grada, a ne obrnuto. Izjenačavanje uvjeta sa najmovima javnih površina.

Došlo je do očite greške u trajanju ugovora od 6 mj.,vjetojatno se mislilo na godine, jer u Dubrovniku sezona traje 9 mj.
	Prihvaća se prijedlog i izostavlja se podstavak 2. članka 26.b Prijedloga Odluke o izmjenama i dopunama Odluke o komunalnom redu.


	9.














10.
	Anonimno














Ante Putica
Građanin
	Načelni prijedlog













Načelni prijedlog 

Primjedba na članak 26 b
	Akt je neprovediv jer za dobijanje MTU potrebno je prvo ishoditi suglasnost jedinice lokalne samouprave (Grad Dubrovnik).











Da rok bude 4 godine.


Županija ne može izdati MTU prije postavljanja objekta na lokaciju.
	Prihvaća se prijedlog i izostavlja se podstavak 2. članka 26.b Prijedloga Odluke o izmjenama i dopunama Odluke o komunalnom redu.


Budući da će se, u pokretnim napravama, a koje se postavljaju na otvorenoj površini u privatnom vlasništvu, djelatnost trgovine ili ugostiteljstva obavljati sezonski, predložen je kraći rok odobrenja s mogućnošću produljenja. Mijenja se rok trajanja odobrenja na 1 godinu. Ne prihvaća se prijedlog duži od 1 godine trajanja.

Prihvaća se prijedlog i izostavlja se podstavak 2. članka 26.b Prijedloga Odluke o izmjenama i dopunama Odluke o komunalnom redu.



	



	Troškovi provedenog savjetovanja
	Provedba internetskog savjetovanja nije iziskivala dodatna financijska sredstva.


	Tko je i kada izradio izvješće o provedenom savjetovanju?
	Ime i prezime:
Marita Daničić
Viši savjetnik - specijalist
	Datum:
13. veljače 2026.



